
Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos socialinių paslaugų įstatymo 23 straipsnio 10 dalimi, 11 dalies 1 ir 2 punktais bei atsižvelgdama į Zarasų rajono socialinių paslaugų centro 2024 m. lapkričio 4 d. raštą Nr. 2-1254 (1.12 Mr) „Dėl atsakymo pateikimo“ ir į Zarasų rajono savivaldybės administracijos Socialinės paramos skyriaus atliktą analizę apie budintiems globotojams mokamą atlygį kaimyninėse savivaldybėse, Zarasų rajono savivaldybės taryba n u s p r e n d ž i a:
. Pakeisti Atlygio už vaikų priežiūrą budintiems ir nuolatiniams globotojams mokėjimo tvarkos aprašo, patvirtinto Zarasų rajono savivaldybės tarybos 2024 m. rugsėjo 23 d. sprendimu Nr. T-188 „Dėl Atlygio už vaikų priežiūrą budintiems ir nuolatiniams globotojams mokėjimo tvarkos aprašo patvirtinimo“ 4.1.1 papunktį ir išdėstyti jį taip:
„. kai budinčiam globotojui teikiamos laikino atokvėpio paslaugos ar kai Globos centras neperduoda budinčiam globotojui prižiūrėti vaiko, jam mokamas 1,3 Lietuvos Respublikos Vyriausybės nutarimu nustatytos minimalios mėnesinės algos (toliau – MMA) dydis.“ 
. Nustatyti, kad šis sprendimas įsigalioja 2025 m. sausio 1 d.
. Paskelbti sprendimą Teisės aktų registre ir rajono Savivaldybės interneto svetainėje www.zarasai.lt.

PAAIŠKINAMASIS RAŠTAS

. Parengto Tarybos sprendimo projekto tikslas – pakeisti Atlygio už vaikų priežiūrą budintiems ir nuolatiniams globotojams mokėjimo tvarkos aprašo, patvirtinto  Zarasų rajono savivaldybės tarybos 2024 m. rugsėjo 23 d. sprendimu Nr. T-188 „Dėl Atlygio už vaikų priežiūrą budintiems ir nuolatiniams globotojams mokėjimo tvarkos aprašo patvirtinimo“, 4.1.1 papunktį, kuriame nustatytas atlygis budinčiam globotojui. Šiuo metu atlygis budintiems globotojams siekia 1 Lietuvos Respublikos Vyriausybės nutarimu nustatytos minimalios mėnesinės algos (toliau – MMA) dydį. Šis dydis, kaip privalomas minimalus atlygis mokamas budintiems globotojams, apibrėžtas Lietuvos Respublikos socialinių paslaugų įstatymo 23 straipsnio 11 dalies 2 punkte.
Atsižvelgus į Zarasų rajono socialinių paslaugų centro 2024 m. lapkričio 4 d. raštą, kuriame išdėstytas Zarasuose dirbančių budinčių globotojų (3 asmenų) prašymas padidinti atlygį teikiant laikino atokvėpio paslaugą ir vaiko laukimo (budėjimo) laikotarpiu bei į Zarasų rajono savivaldybės administracijos Socialinės paramos skyriaus specialistų atliktą analizę apie atlygio dydžius kaimyninėse savivaldybėse (Utenoje - 1,5 MMA, Anykščiuose - 1,25 MMA, Ignalinoje - 1,5 MMA, Molėtuose - 1 MMA, Visagine - 1 MMA), siūloma atlygį budintiems globotojams didinti ir mokėti 1,3 MMA per mėnesį.
Siūloma atlygį didinti atsižvelgę ir į budinčių globotojų trūkumą Zarasų rajono savivaldybėje ir poreikį išlaikyti esamus globotojus.  Budintis globotojas – tai asmuo, kuris laikinai be tėvų globos likusį vaiką prižiūri savo namuose, natūralioje šeimos aplinkoje, užtikrindamas jam fizinį ir emocinį saugumą, ugdymąsi, auklėjimą, atliepia vaiko poreikius ir suteikia kasdienę priežiūrą. Norintieji tapti budinčiais globėjais turi būti 21-65 metų amžiaus, turėti ne žemesnį nei vidurinį išsilavinimą, baigti mokymus pagal Globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programos pagrindinę dalį ir specializuotų mokymų dalį. Baigę mokymus, Valstybės vaiko teisių apsaugos ir įvaikinimo tarnybos atestuoti asmenys parengs išvadą dėl pasirengimo tapti budinčiu globotoju.
. Paaiškintas sprendimo projekto šiuo metu esantis teisinis reglamentavimas.   
Sprendimo projektas parengtas vadovaujantis:
Lietuvos Respublikos vietos savivaldos įstatymo 15 straipsnio 2 dalies 30 punktu: sprendimų dėl kompensacijų tam tikroms vartotojų grupėms mokėjimo priėmimas, papildomos socialinės paramos, socialinių pašalpų ir kompensacijų skyrimo iš savivaldybės biudžeto tvarkos nustatymas, priedo fiziniam asmeniui (globėjui (rūpintojui) už vaiko globą (rūpybą) dydžio ir mokėjimo iš savivaldybės biudžeto tvarkos nustatymas;
Lietuvos Respublikos socialinių paslaugų įstatymo 23 straipsnio 10 dalimi: atlygį budintiems globotojams ir nuolatiniams globotojams už vaikų priežiūrą moka globos centras, kuris Civilinio kodekso ir Lietuvos Respublikos civilinio proceso kodekso nustatyta tvarka skiriamas vaikų atstovu pagal įstatymą, savivaldybės tarybos nustatyta tvarka;
Lietuvos Respublikos socialinių paslaugų įstatymo 23 straipsnio 11 dalies 1 ir 2 punktais: Savivaldybės tarybos nustatyta tvarka:
) atlygis budinčiam globotojui sutarties galiojimo laikotarpiu mokamas net ir tuo atveju, kai globos centras neperduoda budinčiam globotojui prižiūrėti vaiko;
) minimalus atlygio, mokamo budinčiam globotojui, dydis, neatsižvelgiant į faktiškai prižiūrimų vaikų skaičių, yra ne mažesnis kaip vienos Vyriausybės nustatytos minimaliosios mėnesinės algos dydis per mėnesį.
. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą.
Nėra.
. Biudžeto lėšų poreikis teisės aktui įgyvendinti.
Savivaldybės biudžeto lėšos numatytos Socialinių paslaugų, socialinės paramos ir sveikatos priežiūros programoje.
. Sprendimo projekto autoriai (rengėjai), iniciatoriai: institucija, asmenys ar piliečių įgalioti atstovai bei priimto teisės akto nauda Savivaldybei.
Zarasų rajono savivaldybės administracijos Socialinės paramos skyrius.
Priėmus Tarybos sprendimą, bus pakeistas Atlygio už vaikų priežiūrą budintiems ir nuolatiniams globotojams mokėjimo tvarkos aprašas. 
. Sprendimo projekto rengimo metu gauti specialistų vertinimai ir išvados.
Nėra.
. Sprendimo projektas neigiamų pasekmių neturės.
PRIDEDAMA. Sprendimo projekto lyginamasis variantas, 1 lapas.


Socialinės paramos skyriaus vedėja                                                                 Sabina Mechovičienė
Projekto 
lyginamasis variantas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, Lietuvos Respublikos socialinių paslaugų įstatymo 23 straipsnio 10 dalimi, 11 dalies 1 ir 2 punktais, bei atsižvelgdama į Zarasų rajono socialinių paslaugų centro 2024 m. lapkričio 4 d. raštą Nr. 2-1254 (1.12 Mr) „Dėl atsakymo pateikimo“ ir į Zarasų rajono savivaldybės administracijos Socialinės paramos skyriaus atliktą analizę apie budintiems globotojams mokamą atlygį kaimyninėse savivaldybėse, Zarasų rajono savivaldybės taryba n u s p r e n d ž i a:
. Pakeisti Atlygio už vaikų priežiūrą budintiems ir nuolatiniams globotojams mokėjimo tvarkos aprašą, patvirtintą Zarasų rajono savivaldybės tarybos 2024 m. rugsėjo 23 d. sprendimu Nr. T- 188 „Dėl Atlygio už vaikų priežiūrą budintiems ir nuolatiniams globotojams mokėjimo tvarkos aprašo patvirtinimo“:
Išdėstyti 4.1.1 papunktį taip:
„4.1.1. kai budinčiam globotojui teikiamos laikino atokvėpio paslaugos ar kai Globos centras neperduoda budinčiam globotojui prižiūrėti vaiko, jam mokamas 1 1,3 Lietuvos Respublikos Vyriausybės nutarimu nustatytos minimalios mėnesinės algos (toliau – MMA) dydis.“ 
. Paskelbti sprendimą Teisės aktų registre ir rajono Savivaldybės interneto svetainėje www.zarasai.lt.

